Public procurement notice: Voluntary Ex Ante Transparency Notice
Published: 2020-12-07
Buyer: Kanta-Hämeen sairaanhoitopiirin kuntayhtymä
Country: FI
Contract type: Services
Procedure: Contract award without prior publication
CPV classification: 72260000: Software-related services
Estimated value: 549132 EUR

Technical requirements: Kuvantamisen käytössä olevien PACS- ja RIS-tietojärjestelmien käytön jatkaminen uuden PACS-järjestelmän käyttöönoton vuoksi ja alueellisen yhteistoimintasopimuksen päivittäminen
Sairaanhoitopiirissä nykyisin käytössä olevien kuvantamisen tuotannon-ohjausjärjestelmän eli RIS-järjestelmän ja PACS-järjestelmän tuki- ja ylläpitosopimuksia on jatkettava, kunnes nykyinen PACS-järjestelmä on migroitu uuteen järjestelmään ja nykyisen PACS-järjestelmän käyttö voidaan päättää.
KHSHP:llä on käytössä OneMed Oy:n toimittama PACS-järjestelmä. PACS (Picture Archiving and Communication System) -järjestelmää käytetään lääketieteellisten kuvien katseluun, käsittelyyn, jakeluun ja arkistointiin.
KHSHP ja Pirkanmaan sairaanhoitopiirin Kuvantamiskeskus- ja apteekkilaitos valmistelevat kuvantamisyhteistyön tiivistämistä osana Tähtisairaala-hanketta. Kuvantamisyhteistyön tiivistäminen kohti toiminnallisesti ja organisatorisesti yhteistä kokonaisuutta edellyttää PACS-järjestelmien yhtenäistämistä.
KHSHP:ssä on parhaillaan menossa PSHP:n järjestelmän kanssa yhteensopivan PACS-järjestelmän kilpailutus. Hankittava PACS-ratkaisu mahdollistaa kansallisten vaatimusten täyttämisen eli kansalliseen kuva-aineistojen arkistopalveluun liittymisen. Tavoitteena on, että järjestelmä otetaan käyttöön vuoden 2021 aikana. KHSHP:n nykyisen PACS-järjestelmän ylläpitosopimusta on jatkettava, kunnes nykyinen järjestelmä on migroitu uuteen järjestelmään ja sen käyttö päättyy.
Hankintalain (1397/2016) 40.2 §:n mukaan hankintayksikkö voi valita suorahankinnan, jos vain tietty toimittaja voi toteuttaa hankinnan. KHSHP:n PACS-järjestelmän ylläpitosopimuksen mukaan järjestelmän omistus- ja tekijänoikeudet kuuluvat yksin toimittajalle. Sen perusteella ylläpidon voi tuottaa vain järjestelmän toimittaja, OneMed Oy.
Tehdään sopimus PACS-järjestelmän suorahankinnasta, kunnes uusi kilpailutettu PACS on käytössä, enintään kuitenkin 31.12.2022 asti.
Kanta-Hämeen sairaanhoitopiirillä (KHSHP) on käytössä Optomed Software Oy:n toimittama RIS-järjestelmä. RIS (Radiology Information System) -järjestelmä on kuvantamisen tuotannonohjausjärjestelmä, joka on integroitu kuvauslaitteisiin, kuva-arkistoon ja potilastietojärjestelmään. Järjestelmän tiedot siirtyvät RisMart-tietokantaan, josta on liittymät raportointi- ja laskutusjärjestelmiin.
KHSHP ja Pirkanmaan sairaanhoitopiirin Kuvantamiskeskus- ja apteekkilaitos valmistelevat kuvantamisyhteistyön tiivistämistä osana Tähtisairaala-hanketta. Kuvantamisyhteistyön tiivistäminen kohti toiminnallisesti ja organisatorisesti yhteistä kokonaisuutta edellyttää kuvantamisen tietojärjestelmien ja toiminnanohjauksen yhtenäistämistä.
Tavoitteena on, että PSHP ja KHSHP kilpailuttavat RIS-järjestelmän yhteistyössä vuosien 2021—2022 aikana osana Tähtisairaala yhteistyötä.
KHSHP:ssä on parhaillaan menossa PSHP:n järjestelmän kanssa yhteensopivan PACS-kuva-arkistojärjestelmän kilpailutus. RIS-järjestelmän kilpailutus aloitetaan heti uuden PACS-järjestelmän käyttöönoton jälkeen. KHSHP:n nykyisen RIS-järjestelmän ylläpitosopimusta on jatkettava siihen asti, kunnes yhtenäinen ratkaisu PSHP:n kanssa on saatavissa käyttöön.
Hankintalain (1397/2016) 40.2 §:n mukaan hankintayksikkö voi valita suorahankinnan, jos vain tietty toimittaja voi toteuttaa hankinnan. KHSHP:n RIS-järjestelmän ylläpitosopimuksen mukaan järjestelmän omistus- ja tekijänoikeudet kuuluvat yksin toimittajalle. Sen perusteella ylläpidon voi tuottaa vain järjestelmän toimittaja, Optomed Software Oy.
Tehdään sopimus RIS-järjestelmän hankinnasta Optomed Software Oy:n kanssa 31.12.2023 asti, kunnes yhteistyö PSHP:n kanssa kilpailutuksesta on tehty tai muutoin kilpailutettu uusi RIS on otettavissa käyttöön.
Hankintalain (1397/2016) 40.2 §:n mukaan hankintayksikkö voi valita suorahankinnan, jos vain tietty toimittaja voi toteuttaa hankinnan.


Winner: OneMed Oy
Award value: 549132